O‘ZBEKISTON RESPUBLIKASI BILAN XALQARO MOLIYA INSTITUTLARI O‘RTASIDAGI XALQARO ZAYoM VA KAFOLATLI ShARTNOMALAR HAMDA BITIMLARNI TUZISh VA DENONSATSIYA QILISh TARTIBI TO‘G‘RISIDA

Ushbu Qonun chet el sarmoyalarini jalb etish jarayonini tezlashtirishni ta’minlovchi zarur huquqiy sharoitlarni yaratadi.
 O‘zbekiston Respublikasi to‘la huquqli a’zo bo‘lgan xalqaro moliya institutlari bilan zayom va kafolatli shartnomalar hamda bitimlarni imzolash va denonsatsiya qilish huquqi O‘zbekiston Respublikasi Vazirlar Mahkamasining Raisiga va u vakolat bergan idoralarga tegishlidir.
 Xalqaro moliya institutlari bilan O‘zbekiston Respublikasi o‘rtasidagi zayom va kafolatli shartnomalar hamda bitimlar O‘zbekiston Respublikasi Vazirlar Mahkamasi hamda u vakolat bergan organlar tomonidan tuzilgach, ratifikatsiya qilinmaydi va O‘zbekiston Respublikasi uchun imzolangan paytdan boshlab kuchga kiradi.